Jegyzőkönyv

2019. október 18. napján 18,00 órakor Vasboldogasszony Község Önkormányzat Kirendeltségén megtartott alakuló Képviselő-testületi ülésről.

# **Jelen vannak:** Németh Zsolt polgármester

# Hajas Róbert képviselő

# Laska István képviselő

Oláh István képviselő

## Pongrácz Ernőné képviselő

## Szita Gabriella jegyző

**Meghívottak:** CsikLászló a Helyi Választási Bizottság elnöke az 1.) napirendi ponthoz   
 tanácskozási joggal meghívott

A legidősebb települési képviselő **Pongrácz Ernőné,** mint korelnök köszöntötte a megjelenteket és megállapította, hogy az ülés határozatképes, a jelenlévő képviselők száma 5 fő. Az alakuló ülés ünnepélyes megnyitása után javaslatot tett a napirendekre. A képviselőtestület 5 igen, egyhangú szavazattal a kiküldött meghívótól eltérően az alábbi napirendi pontokat fogadta el.

**Napirend:**

1. **Választás végleges eredményének ismertetése  
   Előadó: Csik László HVB elnöke**
2. **Önkormányzati képviselők és polgármester eskü tétele  
   Előadó: Pongrácz Ernőné korelnök**
3. **Polgármester illetményének és költségtérítésének megállapítása  
   Előadó: Pongrácz Ernőné korelnök**
4. **Alpolgármester választás, eskütétel  
   Előadó: Németh Zsolt polgármester**
5. **Alpolgármester tiszteletdíjának megállapítása  
   Előadó: Németh Zsolt polgármester**
6. **Vagyonnyilatkozat Nyilvántartó és Ellenőrző Bizottság megválasztása  
   Előadó: Németh Zsolt polgármester**
7. **Polgármesteri program   
   Előadó: Németh Zsolt polgármester**
8. **Falugondnoki álláshelyre érkezett pályázatok elbírálása  
   Előadó: Németh Zsolt polgármester**
9. **Falugondnoki állás pályázat meghirdetése  
   Előadó: Németh Zsolt polgármester**
10. **A szociális tűzifa támogatás helyi szabályairól szóló önkormányzati rendelet-tervezet megtárgyalása  
    Előadó: Németh Zsolt polgármester**
11. **Az Önkormányzat szervezeti és működési szabályzatának felülvizsgálata  
    Előadó: Németh Zsolt polgármester**
12. **Egyebek**

**Napirend tárgyalása:**

1. **A választás végleges eredményének ismertetése.**  
   **Előadó: Csik László HVB elnöke**

**Pongrácz Ernőné korelnök**: Felkérte Csik László Helyi Választási Bizottság elnökét ismertesse az 1. napirendi pontot.

**Csik László HVB elnöke:** Köszöntötte és egyúttal gratulált az újonnan megválasztott képviselő-testület tagjainak, a polgármesternek és sok sikert kívánt az előttük álló feladatok végrehajtásához.

Ismertette a 2014. évi önkormányzati választás végeredményét Vasboldogasszony község tekintetében.

**Németh Zsolt polgármester:** Megköszönte a HVB elnökének és tagjainak az október 12. napján nyújtott lelkiismeretes munkát. Ezt követően visszaadta a szót a korelnöknek.

1. **Az önkormányzati képviselők és polgármester eskütétele.**  
   **Előadó: Pongrácz Ernőné korelnök**

**Pongrácz Ernőné korelnök:** Elmondta, hogy az Mötv. rendelkezése alapján az önkormányzati képviselők az alakuló ülésen, a polgármester pedig a képviselő-testület előtt szintén az alakuló ülésen teszi le az esküt.

A törvényi rendelkezés alapján először a képviselők teszik le az esküt. Felkérte a legfiatalabb képviselőt, hogy a hatályos SZMSZ rendelkezése alapján vegye ki az esküt a képviselőktől.

**Oláh István legfiatalabb képviselő** előmondása alapján Vasboldogasszony község megválasztott önkormányzati képviselői letették az esküt.

Ezt követően **Pongrácz Ernőné korelnök** felkérte a **legfiatalabb képviselőt**, hogy a polgármester úr eskü tételét is vezesse le.

**Oláh István legfiatalabb képviselő** előmondása alapján Vasboldogasszony község megválasztott polgármestere, Németh Zsoltletette az esküt.

Az ülést levezető **Pongrácz Ernőné korelnök** megállapította, hogy mind a képviselők, mind a polgármester a megbízatásuk gyakorlásához szükséges esküt letették, az esküokmányt aláírták (az esküokmányok a jegyzőkönyvhöz csatolva).

1. **A Polgármester illetményének és költségtérítésének megállapítása  
   Előadó: Pongrácz Ernőné korelnök**

**Pongrácz Ernőné korelnök:** Felkérte Szita Gabriella jegyzőt, hogy ismertesse a polgármester tiszteletdíjának megállapítására vonatkozó jogszabályi rendelkezést.

**Szita Gabriella igazgatási ügyintéző:** Ismertette az Mötv 71.§.-ában foglalt rendelkezéseket.

**Németh Zsolt polgármester:** Kérte a tisztelt képviselő-testületet, hogy illetményét 6 órás részmunkaidőt figyelembe véve állapítsa meg. Bejelentette az üggyel kapcsolatos személyes érintettségét, és kérte a döntéshozatalból történő kizárását.

A személyes érintettség miatti kizárási indítványt **Pongrácz Ernőné korelnök** szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselő-testülete 5 igen, egyhangú szavazattal az indítvány tárgyában a következő határozatot hozta:

**Vasboldogasszony Község Önkormányzati Képviselő-testületének   
32/2019.(X.18.) számú határozata**

Vasboldogasszony Község Önkormányzati Képviselő-testülete Németh Zsolt polgármestert személyes érintettsége miatt kizárja a polgármester tiszteletdíjának és költségtérítésnek megállapítására vonatkozó döntéshozatalból.

**Pongrácz Ernőné korelnök:** Ismertette a napirend tárgyában készített írásos előterjesztést.

Kérte a képviselőket, hogy az elhangzott javaslattal kapcsolatos véleményüket adják elő.

Indítványozta a napirend tárgyában ismertetett írásos előterjesztésben szerepelő határozati javaslat képviselő-testület általi elfogadását.

További hozzászólás nem hangzott el, **Pongrácz Ernőné korelnök** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, 1 fő kizárva a szavazásból, majda polgármester tiszteletdíjára és költségtérítésére tett indítványt szavazásra bocsátotta.

Vasboldogasszony Község Önkormányzati Képviselő-testülete 4 igen (1 fő szavazásból kizárva), egyhangú szavazattal az indítvány tárgyában a következő határozatot hozta:

**Vasboldogasszony Község Önkormányzati Képviselő-testületének  
33/2019.(X.18.) számú határozata**

Vasboldogasszony Község Önkormányzati Képviselő-testülete Németh Zsolt főállású polgármester tiszteletdíját 6 órás részmunkaidőben 2019. október 13. napjától havi **299.151.Ft, azaz kettőszázkilendvenkilencezer - százötvenegy forint** összegben, költségtérítését havi **44.873 Ft, azaz negyvennégyezer – nyolcszázhetvenhárom forint** összegben állapítja meg.

A Képviselő-testület felkéri a jegyzőt, hogy gondoskodjon a polgármester munkaszerződésének elkészítéséről.

**Határidő: 2019. október 30.**

**Felelős: Szita Gabriella jegyző**

**Németh Zsolt polgármester:** Megköszönte a képviselő-testületnek a döntését a tiszteltdíjára vonatkozóan.

Ezen napirendi pont megtárgyalását követően a korelnök átadta az ülés levezetését Németh Zsolt polgármesternek.

1. **Alpolgármester megválasztása, eskütétele.  
   Előadó: Németh Zsolt polgármester**

**Németh Zsolt polgármester:** Előadta, hogy az Mötv. rendelkezése alapján a képviselő-testület - saját tagjai közül - a polgármester javaslatára titkos szavazással, a polgármester helyettesítésére, munkájának segítésére alpolgármestert választ. Az alpolgármester választást Szavazatszámláló Bizottság bonyolítja le titkos szavazás lebonyolításával.

Szavazatszámláló Bizottság tagjává 3 képviselőket javasolta megválasztani.

**képviselők** kérték személyes érintettségük miatt a szavazásból való kizárásukat.

A **polgármester** Hajas Róbert, Laska István Oláh István képviselők kizárására vonatkozó indítványt szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselőtestülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
34/2019.(X.18.) számú határozata**

Vasboldogasszony Község Önkormányzati Képviselő-testülete Hajas Róbert, Laska István Oláh István képviselőket személyes érintettségük miatt nem kizárja a Szavazatszámláló Bizottság tagjainak megválasztására irányuló szavazásból.

**A polgármester** felkérte a képviselőket, hogy mondják el véleményüket a bizottság tagjaira tett javaslattal kapcsolatosan.

Hozzászólás, indítvány a javaslattal kapcsolatosan nem hangzott el, a **polgármester** a Szavazatszámláló Bizottság tagjaira vonatkozó indítványt szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselőtestülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
35/2019.(X.18.) számú határozata**

Vasboldogasszony Község Önkormányzati Képviselő-testülete az alpolgármester választást lebonyolító Szavazatszámláló Bizottság tagjának: Hajas Róbert, Laska István Oláh István **képviselőket** választja.

**Németh Zsolt polgármester**: Elmondta, hogy eddig is Pongrácz Ernőnével dolgozott együtt, mint alpolgármesterrel, tekintettel a két új tagra továbbra is Pongrácz Ernőnével, Borival szeretne együtt dolgozni.

Pongrácz Ernőné képviselőt kívánja alpolgármesternek jelölni.

A jelölést követően felkérte Németh Zsolt képviselőt, hogy nyilatkozzon arra vonatkozóan, hogy beleegyezik-e a titkos szavazás nyílt ülésen történő lebonyolításához.

**Pongrácz Ernőné** **képviselő:** Hozzájárult a nyílt ülés tartásához, nem kérte a zárt ülés elrendelését. A jelölést megköszönte és elfogadja.

**Németh Zsolt polgármester:** Indítványozta Pongrácz Ernőné képviselő alpolgármesterré történő megválasztását titkos szavazással

A Szavazatszámláló Bizottság felkérte a képviselő-testületet, hogy titkos szavazással válasszák meg az alpolgármestert.

A szavazás megkezdése előtt a Szavazatszámláló Bizottság megtekintette a szavazóurnát, amelyet üresnek és sértetlennek talált, majd lezárt.

**Laska István a Szavazatszámláló Bizottság tagja:** Előadta, hogy a titkos szavazás érdekében minden képviselő kap egy lepecsételt szavazólapot borítékkal. Aki egyetért a jelölt személyével, az a jelölt neve melletti körbe két egymást metsző vonallal szavazzon. Ezt követően a borítékba tett szavazólapot helyezze el az urnában. A tájékoztató után felkérte a Képviselő-testületet, hogy szavazzanak.

A szavazatok urnába helyezését követően **Hajas Róbert, Laska István, Oláh István** **a Szavazatszámláló Bizottság tagjai** az urnát felnyitották és megszámolták a szavazatokat.

**Laska István a Szavazatszámláló Bizottság tagja** kijelentette, hogy a Szavazatszámláló Bizottság megállapította az alpolgármester választás eredményét, amely szerint a Képviselő-testület, 5 igen, egyhangú szavazattal Pongrácz Ernőné képviselőt választotta alpolgármesterré. (Az alpolgármester választás eredményéről készült jegyzőkönyv, ezen jegyzőkönyv mellékletét képezi.)

Vasboldogasszony Község önkormányzati Képviselő-testülete az alpolgármester választásra irányuló titkos szavazás alapján5 igen szavazattal az alábbi határozatot hozta:

**Vasboldogasszony Község Önkormányzati Képviselő-testületének   
36/2019.(X.18.) számú határozata**

Vasboldogasszony Község Önkormányzati Képviselő-testülete a 2019 évtől 2024 évig terjedő önkormányzati ciklus időtartamára alpolgármesternek választotta **Pongrácz Ernőné** **képviselőt.**

**Németh Zsolt polgármester:** Felkérte Pongrácz Ernőné képviselőt, hogy alpolgármesteri minőségében szíveskedjék letenni az esküt.

**Pongrácz Ernőné** alpolgármester Németh Zsolt polgármester előmondása alapján letette az esküt.

**Pongrácz Ernőné:** Megköszönte mind a polgármester úr, mind pedig képviselőtársai bizalmát.

1. **Alpolgármester tiszteletdíjának megállapítása.  
   Előadó: Németh Zsolt polgármester**

**Németh Zsolt polgármester:** Felkérte a jegyzőt a jogszabályi előírások ismertetésére az alpolgármester tiszteletdíjának és költségtérítésének megállapítási szabályairól.

**Szita Gabriella jegzyő:** Ismertette az Mötv. 80.§. – ában foglalt rendelkezéseket.

**Pongrácz Ernőné alpolgármester:** Nem kívánja igénybe venni sem a tiszteletdíjat sem a költségtérítést. Az alpolgármesteri tisztség ellátásával kapcsolatosan felmerülő költségeinek megtérítését tételesen számlával igazolt módon kívánja érvényesíteni. Bejelentette az üggyel kapcsolatos személyes érintettségét, és kérte a döntéshozatalból történő kizárását.

A személyes érintettség miatti kizárási indítványt **az ülést levezető polgármester** szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselő-testülete 5 igen, egyhangú szavazattal az indítvány tárgyában a következő határozatot hozta:

**Vasboldogasszony Község Önkormányzati Képviselő-testületének   
37/2019.(X.18.) számú határozata**

Vasboldogasszony Község Önkormányzati Képviselő-testülete Pongrácz Ernőné alpolgármestert személyes érintettsége miatt kizárja az alpolgármester tiszteletdíjának és költségtérítésének megállapítására vonatkozó szavazás alól.

**Németh Zsolt polgármester:** Indítványozta az alpolgármester tiszteletdíját az Mötv. 80.§(2) bekezdése alapján megállapítható társadalmi megbízatási polgármester tiszteletdíjának 199.434 Ft 70%-a mértékben, azaz 139.603Ft összegben, míg költségtérítését ezen összeg 15 %-ában azaz 20.940 Ft-ban meghatározni azzal, hogy az alpolgármester által tett lemondó nyilatkozat alapján a megállapított tiszteletdíj és költségtérítés nem kerül kifizetésre jogosult részére.

Kérdés, hozzászólás, egyéb indítvány nem hangzott el, az ülést levezető **polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, majdszavazásra bocsátotta képviselők kizárásáról elhangzott indítványt.

Vasboldogasszony Község Önkormányzati Képviselő-testülete 4 igen, (1 fő szavazás alól kizárva) egyhangú szavazattal meghozta az alábbi határozatot:

**Vasboldogasszony Község Önkormányzati Képviselő-testületének   
38/2019.(X.18.) számú határozata**

Vasboldogasszony Község Önkormányzati Képviselő-testülete Pongrácz Ernőné társadalmi megbízatású alpolgármester részére 199.434 Ft tiszteletdíjat állapít meg, mely az Mötv. 80.§(2) bekezdése alapján megállapítható társadalmi megbízatási polgármester tiszteletdíjának 70%-a mértékben.

Pongrácz Ernőné társadalmi megbízatású alpolgármester a megállapított 199.434 Ft tiszteletdíjról szóbeli nyilatkozatában, melyet írásban is megerősített, ezen megállapítható tiszteletdíjról lemondott. A Képviselő-testület a tiszteletdíjra vonatkozó lemondását elfogadja

Az Mötv. 80.§ c) pontjában meghatározott költségtérítés mértékét a Képviselő-testület jelen határozatának tiszteltdíj megállapítása alapján 20.940 Ft összegben állapítja meg.

Pongrácz Ernőné társadalmi megbízatású alpolgármester a képviselő-testülethez az alakuló ülésen tett nyilatkozatában a költségtérítésének teljes összegéről lemond, ezen nyilatkozatát írásban is megerősíti, kizárólag az esetlegesen felmerülő – számlával igazolható költségeinek elszámolását kívánja érvényesíteni.

1. **Ügyrendi Bizottság megválasztása  
   Előadó: Németh Zsolt polgármester**

**Németh Zsolt polgármester:** A napirenddel kapcsolatosan elmondta, hogy a hatályos SZMSZ alapján az Önkormányzat mellett Ügyrendi Bizottság működik. A Bizottság tagjait az alakuló ülésén meg kell választani.

Javasolta Laska István, Hajas Róbert képviselőket és Pappné Nagy Gyöngyi, állampolgár Vasboldogasszony, Petőfi út 123. szám alatti állandó lakost az Ügyrendi Bizottság tagjául megválasztani. A Bizottság elnökéül Hajas Róbert képviselőt javasolta megválasztani.

Felkérte Hajas Róbert és Laska István képviselőt, hogy nyilatkozzanak arra vonatkozóan, beleegyeznek-e abba, hogy nyilvános tárgyalás keretei között történjen meg a megválasztásuk.

**Hajas Róbert képviselő:** Nyilatkozott, hogy hozzájárul a nyilvános tárgyaláshoz, egyúttal kérte személyes érintettségre hivatkozva a döntéshozatalból való kizárását.

**Laska István képviselő:** Nyilatkozott, hogy hozzájárul a nyilvános tárgyaláshoz, egyúttal kérte személyes érintettségre hivatkozva a döntéshozatalból való kizárását

**Németh Zsolt polgármester:** A nyilatkozatokat követően felkérte a Képviselő-testületet, hogy az elhangzott indítvánnyal kapcsolatosan mondják el véleményüket.

Hozzászólás, egyéb indítvány nem hangzott el, az ülést levezető **polgármester** a napirend tárgyalását lezárta, majdszavazásra bocsátotta Hajas Róbert és Laska István képviselők kizárásáról elhangzott indítványt. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselő-testülete 5 igen, egyhangú szavazattal meghozta az alábbi határozatot:

**Vasboldogasszony Község Önkormányzati Képviselő-testületének   
39/2019.(X.18.) számú határozata**

Vasboldogasszony Község Önkormányzati Képviselő-testülete Hajas Róbert és Laska István képviselőt személyes érintettségük miatt kizárja az Ügyrendi Bizottság tagjainak megválasztására irányuló szavazásból.

Ezt követően az **ülést levezető** **polgármester** megállapította, hogy a képviselő-testület ülése határozatképes, jelenlévő képviselők száma 5 fő, 2 fő kizárva a szavazás alól**,** szavazásra bocsátotta az Ügyrendi Bizottság tagjaira és elnökére tett indítványt.

Vasboldogasszony Község Önkormányzati Képviselő-testülete 3 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
40/2019.(X.18.) számú határozata**

Vasboldogasszony Község Önkormányzati Képviselőtestülete az Ügyrendi tagjának **Hajas Róbert** képviselőt, **Laska István** képviselőt, **Pappné Nagy Gyöngyi,** Petőfi út 123. szám alatti lakost, állampolgárt választja meg.

Az Ügyrendi Bizottság elnökének **Hajas Róbert** képviselőt választja meg.

**Szita Gabriella jegyző:** Tájékoztatta a képviselőket és a polgármestert a vagyon nyilatkozattételi kötelezettségről, mely alapján megválasztásuktól számított 30 napon belül kötelesek vagyonnyilatkozatot tenni.

Tájékoztatta a képviselőket, hogy az Mötv rendelkezése alapján mindenkinek felvételét kell kérnie a NAV által vezetett köztartozás mentes adózói adatbázisba. A felvételhez szükséges technikai tudnivalókról szóló tájékoztatót megadta.

1. **Polgármesteri program ismertetése  
   Előadó: Németh Zsolt polgármester**

**Németh Zsolt polgármester:** Elmondta, hogy azért nem küldött ki a választási kampányban külön programot, mivel a megválasztását követő 1 év alatt folyamatosan dolgoztak az akkori program meg valósításán. Folytatni kívánja a 2018. szeptemberében az időközi választással megkezdett munkáját. Jelenleg folyik a beruházás a falugondnoki busz beállóján, garázsán. A munka során, amikor lebontották a tetőt, kiborult a régi „pottyantós” wc fala. Ezáltal plusz munkák keletkeznek. Beadtak a Magyar Faluprogram keretében a temető felújításra pályázatot, hogy be tudják fejezni a megkezdett felújítást a temetőben. A templom melletti buszmegálló is felújításra vár. Ehhez geodéziai bemérés szükséges amely a pályázat kötelező melléklete. Sajnálatos módon a termelői piac létesítésére benyújtott pályázatot elutasították azzal, hogy csak heti 3-4 alkalommal kívánjuk üzemeltetni. A pályázati kiírás engedte, hogy ne napi rendszerességgel működjön. A polgármesteri program tekintetében elmondta, hogy az a 2018. szeptemberben ismertetett programmal azonos, hiszen még nagyon sok feladat abból megvalósításra vár. Folyamatos munkával kitörési pontot keres, amellyel a turizmus mellett a helyben lévő mezőgazdasági termékeknek szeretnének feldolgozó kapacitást teremteni. A következő öt évben folytatni kell a járdák, buszmegállók, és a Zalaszentlőricni felújítását. Folyamatosan figyelemmel kell lenni a pályázati lehetőségekre. A templom melletti parkoló térkövezése is a következő 5 év feladatai között szerepel. Tervei között szerepel a Vasboldogasszonyi Borbarát Egyesület létrehozásában segédkezni, fel kívánja kutatni annak lehetőségét, hogy a helyre vezető utakat felújítsák, a villanyt bevezessék a hegyi ingatlanokhoz. Szeretne egy pihenő pincét létrehozni, amely a falusi turizmus keretei között újszerű pihenési pontot nyújthatna. A következő ciklusban a helyi civil szervezetekkel összefogva szeretné megszervezni a Vasboldogasszonyból elszármazottak találkozóját. Tervei között szerepel a hűtőház területen egy ipari park létrehozása, termelői piac létrehozását tervezi. Felújításra vár a falugondnoki busz garázsa is, amelyet ebben a ciklusban meg kell valósítani az épület rossz állaga miatt. Szeretné a faluház udvarát térkővel ellátni, parkolót kialakítani.

**Laska István képviselő:** Van-e arra lehetőség, hogy a megvalósításra váró célok tekintetében egyszerre több pályázatot nyújtsanak be különböző kiírásokra?

**Szita Gabriella jegyző:** Általában a pályázati kiírások nem engedik azt, hogy ugyanarra a célra nyújtsanak be több helyre pályázatot.

**Németh Zsolt polgármester:** Elmondta, hogy erőfeszítéseket tesznek arra, hogy új építése telkeket alakítsanak ki.

**Szita Gabriella jegyző** tájékoztatta a képviselőket, hogy az Mötv. rendelkezései előírják, hogy a gazdasági programot a képviselő-testületnek az alakuló ülést követő hat hónapon belül el kell fogadnia, ha az egy választási ciklus idejére szól. Ha a meglévő gazdasági program az előző ciklusidőn túlnyúló, úgy azt az alakuló ülést követő hat hónapon belül felül kell vizsgálni, és legalább a ciklusidő végéig kiegészíteni vagy módosítani.

**Németh Zsolt** polgármester megköszönte a tájékoztatást.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta a képviselő-testület áttért a következő napirend tárgyalására.

1. **Falugondnoki álláshelyre érkezett pályázatok elbírálása  
   Előadó: Németh Zsolt polgármester**

**Németh Zsolt polgármester**

**Szita Gabriella jegyző.** Ismertette a pályázatra érkezett pályázatot. Elmondta, hogy a pályázó által készített pályázati dokumentáció hiányos, nem tartalmazza a pályázati felhívásban felsorolt összes kötelező dokumentumot. A pályázó nem csatolta jogosítványa fénymásolatát, nyilatkozatát arra vonatkozóan, hogy vállalja a falugondnoki képzést, nemnyilatkozott személyes adatainak kezeléséről, nem nyilatkozott arról, hogy pályázatába bele tekinthetnek, és végül nem fényképes önéletrajzot csatolt.

**Németh Zsolt polgármester:** A fentiekre tekintettel meg kell állapítani a képviselő-testületnek, hogy a benyújtott pályázat érvénytelen, a pályázati eljárás eredménytelen. Kérte a képviselőket mondják el véleményüket.

Kérdés, hozzászólás nem hangzott el.

**Németh Zsolt polgármester:** Indítványozta, hogy a képviselő-testület a falugondnoki álláshelyre kiírt pályázatra Adi Zoltán pályázatát egyes kötelező mellékletek hiánya miatt nyilvánítsa érvénytelennek, a pályázati eljárást pedig eredménytelennek.

Kérdés, hozzászólás nem hangzott el, ezt követően az **ülést levezető** **polgármester** a napirend tárgyalását lezárta**,** megállapította, hogy a képviselő-testület ülése határozatképes, jelenlévő képviselők száma 5 fő, ezt követőenszavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
41/2019.(X.18.) számú határozata**

Vasboldogasszony Község Önkormányzati Képviselő-testülete a falugondnoki álláshely betöltésére Adi Zoltán pályázatát érvénytelennek nyilvánítja kötelező mellékletek hiánya miatt, a falugondnoki álláshely pályázati eljárást pedig eredménytelennek nyilvánítja.

1. **Falugondnoki állás pályázat meghirdetése  
   Előadó: Németh Zsolt polgármester**

**Németh Zsolt polgármester:** Elmondta, hogy a jelenlegi falugondnok írásbeli felmondása alapján, a hónap végén meg kell szüntetni a munkajogviszonyát. Ezáltal ki kell adni részére a szabadságot, így jövő héttől kiadásra kerül a szabadság. Ebből eredően hozzávetőlegesen három hétig nem lesz falugondok az eredménytelen pályáztatás miatt. Elmondta, hogy sok probléma volt a falugondnok munkavégzése során, írásbeli figyelmeztetést is kapott. Az eredménytelen álláspályázatra tekintettel újra meg kell hirdetni a falugondnoki álláshelyet. Indítványozta a falugondoki álláshely pályázati kiírás megismétlését. Kérte a képviselőket mondják el véleményüket.

Kérdés, hozzászólás nem hangzott el, ezt követően az **ülést levezető** **polgármester** a napirend tárgyalását lezárta**,** megállapította, hogy a képviselő-testület ülése határozatképes, jelenlévő képviselők száma 5 fő, ezt követőenszavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
42/2019.(X.18.) számú határozata**

Vasboldogasszony Község Önkormányzati Képviselő-testülete a falugondoki álláshely betöltésére pályázatot hirdet.

Felkérik a polgármestert a pályázati felhívás közigallas portálon történő közzététel iránt gondoskodjon

**Határidő: azonnal**

**Felelős: Németh Zsolt polgármester**

1. **A szociális tűzifa támogatás helyi szabályairól szóló önkormányzati rendelet megtárgyalása  
   Németh Zsolt polgármester**

**Németh Zsolt polgármester:** Ismertette az írásos előterjesztést, rendelet-tervezetet. Kérte a képviselőket, mondják el véleményüket. Indítványozta a rendelet tervezet elfogadását.

**Az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta a szociális tűzifa támogatás helyi szabályairól szóló önkormányzati rendelet-tervezetet.

Vasboldogasszony Község Önkormányzati Képviselő-testülete 5 igen egyhangú szavazattal a következő rendeletet alkotta az írásos előterjesztésnek megfelelően:

**Vasboldogasszony Község Önkormányzati Képviselő-testületének 8/2018.(XI.23.) önkormányzati rendelete a szociális tűzifa támogatás helyei szabályairól.**

A rendelet a jegyzőkönyv mellékletét képezi.

1. **Az Önkormányzat szervezeti és működési szabályzatának felülvizsgálata1  
   Németh Zsolt polgármester**

**Németh Zsolt polgármester:** Tájékoztatta a Képviselő-testületet, hogy az Mötv rendelkezése kimondja, hogy a Képviselő-testület az alakuló ülésén vagy az azt követő ülésen felülvizsgálja, illetve megalkotja a Szervezeti és Működési Szabályzatát. Az ismertetett jogszabályi előírás alapján felkérte a jegyzőt, hogy végezze el a Szervezeti és Működési Szabályzat szakmai felülvizsgálatát a képviselő-testület következő ülésére.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta. A képviselő-testület a következő napirend tárgyalásával folytatta munkáját.

1. **Egyebek**

* **Humán szolgálatások fejlesztése térségi szemléletben-képzés Vasboldogasszony ajánlatok elbírálása**  
   **Előadó: Németh Zsolt polgármester**

**Németh Zsolt polgármester:** Ismertette a napirend tárgyában érkezett ajánlatokat, az ajánlatokról készített összegzést. Elmondta, hogy három ajánlat érkezett a legkedvezőbb ajánlatott a Mannhatten Akadémia Kft adta 1.962.000 Ft értékben. Kérte a képviselőket mondják el véleményüket. Indítványozta, hogy a Humán szolgáltatások fejlesztése térségi szemléletben-képzés Vasboldogasszony pályázatra érkezett ajánlatok közül az EFOP-1.5.2-16-2017 projekt megvalósítása során, a Mannhatten Akadémia Kft 1.962.000 Ft összegű ajánlatát nyilvánítsa nyertes ajánlatnak az önkormányzat.

Kérdés, hozzászólás nem hangzott el, ezt követően az **ülést levezető** **polgármester** a napirend tárgyalását lezárta**,** megállapította, hogy a képviselő-testület ülése határozatképes, jelenlévő képviselők száma 5 fő, ezt követőenszavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
43/2019.(X.18.) számú határozata**

Vasboldogasszony Község Önkormányzati Képviselő-testületea Humán szolgáltatások fejlesztése térségi szemléletben-képzés Vasboldogasszony pályázati eljárást eredményesnek nyilvánítja, pályázatra érkezett ajánlatok közül az EFOP-1.5.2-16-2017 projekt megvalósítása során a Mannhatten Akadémia Kft 1.962.000 Ft összegű ajánlatát nyilvánítja nyertes ajánlatnak.

A képviselő-testület felhatalmazza a polgármestert a szerződés aláírására.

**Határidő: azonnal**

**Felelős: Németh Zsolt polgármester**

* **Zalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába tag delegálása  
  Eladó: Németh Zsolt polgármester**

**Németh Zsolt polgármester** elmondta, hogy az önkormányzati választások miatt a Társulási Tanácsba újból tag delegálásra van szükség. eddig ő, mint polgármester képviselte az önkormányzatot a Társulási Tanácsban.

**Pongrácz Ernőné alpolgármester:** Javasolta, hogy továbbra is Németh Zsolt polgármestert delegálják a Zalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába.

**Németh Zsolt polgármester:** Bejelentette személyes érintettségét delegálása miatt, a napirend tárgyalásának vezetését átadta alpolgármester részére.

**Pongrácz Ernőné alpolgármester:** Indítványozta Németh Zsolt polgármester személyes érintettség miatt a Zalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába történő delegálás napirend során történő döntéshozatal alól.

A személyes érintettség miatti kizárási indítványt **Pongrácz Ernőné alpolgármester** szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
44/2019.(X.18.) számú határozata**

Vasboldogasszony Község Önkormányzati Képviselő-testülete Németh Zsolt polgármestert személyes érintettsége miatt nem zárja ki aZalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába tag delegálása döntéshozatalból.

Pongrácz Ernőné alpolgármester átadta a napirend tárgyalásának vezetését Németh Zsolt polgármester részére.

Ezt követően **Németh Zsolt polgármester** indítványozta, hogy a Zalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába az önkormányzat képviselőjeként a polgármester akadályoztatása esetén Pongrácz Ernőné alpolgármestert delegálja az önkormányzat.

**Pongrácz Ernőné alpolgármester:** Bejelentette személyes érintettségét delegálása miatt.

**Németh Zsolt polgármester:** Indítványozta Pongrácz Ernőné alpolgármester személyes érintettség miatt a Zalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába történő delegálás napirend során történő döntéshozatal alól.

A személyes érintettség miatti kizárási indítványt **Németh Zsolt polgármester** szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
45/2019.(X.18.) számú határozata**

Vasboldogasszony Község Önkormányzati Képviselő-testülete Pongrácz Ernőné alpolgármestert személyes érintettsége miatt nem zárja ki aZalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába tag delegálása döntéshozatalból.

**Németh Zsolt polgármester:** Indítványozta, hogyaZalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsában a polgármester, akadályoztatása esetén az alpolgármester képviselje az Önkormányzatot.

szavazásra bocsátotta a Zalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába tag delegálásatett indítványt. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselő-testülete 3 igen, 2 tartózkodás szavazattal a következő határozatot hozta:

**Vasboldogasszony Község Önkormányzati Képviselő-testületének  
46/2019.(X.18.) számú határozata**

Vasboldogasszony Község Önkormányzati Képviselő-testülete az önkormányzat képviselőjeként aZalaegerszeg és környéke csatornahálózat és szennyvíztisztítótelep fejlesztésére létrehozott Önkormányzati Társulás Társulási Tanácsába**Németh Zsolt polgármestert,** akadályoztatása esetén helyettesének **Pongrácz Ernőné alpolgármestert delegálja**.

A képviselőtestület felkérte az jegyzőt, hogy a Társulást a döntésről határidőben értesítse.

**Határidő: 2019. november 10.**

**Felelős: Szita Gabriella jegyző**

Ezt követően **az ülést levezető** **polgármester** előadta, hogy a képviselő-testület az elfogadott napirendeket megtárgyalta, megkérdezte a képviselőket, van-e egyéb közérdeket érintő kérdésük, vagy bejelentésük. Egyéb közérdeket érintő kérdés, bejelentés nem hangzott el, polgármester a nyilvános képviselő-testületi ülést 20,20 órakor bezárta.

**K.m.f.**

**Németh Zsolt Szita Gabriella  
 polgármester jegyző**